**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2015. szeptember 16-i**

**ülésére, a 4. napirend tárgyalásához**

**Szombathely Megyei Jogú Város Önkormányzata 2015. évi költségvetési rendeletének III. számú módosítása**

**231/2015.( IX.14.) sz. GVB határozat**

A Gazdasági és Városstratégiai Bizottság megtárgyalta a „Javaslat Szombathely Megyei Jogú Város Önkormányzata 2015. évi költségvetéséről szóló önkormányzati rendelet III. számú módosításának megalkotására” című előterjesztéstés azt elfogadásra javasolja a Közgyűlésnek. A Bizottság kéri, hogy:

* a Közgyűlés zárt ülésen kapjon szóbeli tájékoztatást a Haladás Labdarúgó Kft-től a nyári játékos eladásokról;
* a HVSE képviselője vegyen részt a Jogi és Társadalmi Kapcsolatok Bizottsága ülésén vagy a Közgyűlésen a költségvetési rendelet módosításáról szóló napirend tárgyalásakor.

**347/2015. (IX.15.) OSzB. sz. határozat**

Az Oktatási és Szociális Bizottság a „Javaslat Szombathely Megyei Jogú Város Önkormányzata 2015. évi költségvetéséről szóló önkormányzati rendelet III. számú módosításának megalkotására” című előterjesztést megtárgyalta, és a rendelet-tervezetet elfogadásra javasolja a Közgyűlésnek.

**238/2015. (IX.15.) JTKB számú határozat**

A Jogi és Társadalmi Kapcsolatok Bizottsága a „Javaslat Szombathely Megyei Jogú Város Önkormányzata 2015. évi költségvetéséről szóló önkormányzati rendelete III. számú módosításának megalkotására” című előterjesztést megtárgyalta, és a rendelet-tervezetet az előterjesztésben foglaltak szerint javasolja a Közgyűlésnek elfogadásra.

**38/2015. (IX.15.) BKKB. számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „Javaslat Szombathely Megyei Jogú Város Önkormányzata 2015. évi költségvetéséről szóló önkormányzati rendelete III. számú módosításának megalkotására” című előterjesztést, és azt a Közgyűlésnek elfogadásra javasolja

**40/2015. (IX.15.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2015. évi költségvetéséről szóló önkormányzati rendelete III. számú módosításának megalkotására” című előterjesztést megtárgyalta, és a rendelet-tervezetet elfogadásra javasolja a Közgyűlésnek.

**Szombathelyi Horvát Nemzetiségi Önkormányzat**

Egyetértési jog gyakorlása

a Szombathelyi Mesevár Óvoda *- Čuvarnica Čarobni Dvorac Sambotel*

2015. évi költségvetésének III. sz. módosításához

**40/2015. (IX. 2.) HSS sz. határozat**

A Szombathelyi Horvát Nemzetiségi Önkormányzat Képviselő-testülete megtárgyalta a Szombathelyi Mesevár Óvoda - *Čuvarnica Čarobni Dvorac Sambotel*(Szombathely, Gagarin u. 10.) 2015. évi költségvetésének módosításával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2015. évi költségvetési rendelete III. számú módosításának részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az alapító okirata szerint nemzetiségi óvodai nevelésben közreműködő nevelési-oktatási intézmény 2015. évi költségvetésének módosításához.

A Képviselő-testület kéri a nemzetiségi önkormányzat elnökét, hogy az intézmény költségvetésének módosításáról szóló fenntartói megkeresés esetén gondoskodjon az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Puskás Tivadar Polgármester Urat és dr. Károlyi Ákos Jegyző Urat.

**Szombathely Megyei Jogú Város Német Önkormányzata**

Egyetértési jog gyakorlása

a Szombathelyi Napsugár Óvoda és a Szombathelyi Pipitér Óvoda

2015. évi költségvetésének III. sz. módosításához

**Stéger Gábor**

**Szombathely Megyei Jogú Város**

**Polgármesteri Hivatala**

**Közgazdasági és Adóosztály**

**Szombathely**

**Tisztelt Osztályvezető Úr!**

Szombathely Megyei Jogú Város Német Önkormányzatának Képviselő-testülete nevében tájékoztatom, hogy a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2015. évi költségvetésének módosításáról szóló 15.048-35/2015. számú megkeresésében foglaltakat tudomásul vettem.

Az intézmények költségvetésének módosításáról szóló javaslat a megkeresés alapján Szombathely Megyei Jogú Város Önkormányzata 2015. évi költségvetési rendelete III. számú módosításának részét képezi.

Támogatom, hogy a Képviselő-testület a nemzeti köznevelésről szóló 2011. évi CXC. törvény 84. § (9) bekezdés b) pontja alapján adja egyetértését az alapító okirata szerint nemzetiségi óvodai nevelésben közreműködő nevelési-oktatási intézmények költségvetésének módosításához.

Tájékoztatom, hogy a megkeresésben foglaltakat a Képviselő-testület soron következő ülése elé terjesztem, amelynek tervezett időpontja: 2015. szeptember 24. A jelzett intézmények költségvetésének módosításához szükséges egyetértésről ezen az ülésen fogunk döntést hozni.

Az egyetértésről szóló határozatot az elfogadást követően megküldöm.

**Szombathely, 2015. szeptember 15.**

**Tisztelettel:**

**Friedl Tamás sk.**

**elnök**